Document ID: 32012R0944

REGOLAMENT TA’ IMPLIMENTAZZJONI TAL-KUNSILL (UE) Nru 944/2012
tal-15 ta’ Ottubru 2012
li jimplimenta l-Artikolu 32(1) tar-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament tal-Unjoni Ewropea,
Wara li kkunsidra r-Regolament tal-Kunsill (UE) Nru 36/2012 (1), u b’mod partikolari l-Artikolu 32(1) tiegħu,
Billi:
(1)
Fit-18 ta’ Jannar 2012, il-Kunsill adotta r-Regolament (UE) Nru 36/2012.
(2)
Minħabba l-gravità tas-sitwazzjoni fis-Sirja, aktar persuni għandhom jiġu inklużi fil-lista ta’ persuni fiżiċi jew ġuridiċi, entitajiet jew korpi soġġetti għall-miżuri restrittivi kif tinsab fl-Anness II għar-Regolament (UE) Nru 36/2012. B’mod partikolari, il-Ministri kollha tal-Gvern Sirjan għandhom jiġu nominati fid-dawl tar-responsabbiltà kollettiva tagħhom għar-repressjoni vjolenti kontra l-popolazzjoni fis-Sirja.
(3)
Il-miżuri restrittivi għandhom jinżammu kontra ex-Ministri tal-Gvern Sirjan peress li huma jistgħu jibqgħu jitqiesu assoċjati mar-reġim u r-repressjoni vjolenti tiegħu kontra l-popolazzjoni ċivili. L-entrati għal dawk il-persuni għandhom għalhekk jiġu emendati.
(4)
Barra minn hekk għandhom jitneħħew żewġ persuni u entità waħda mil-lista ta’ persuni u entitajiet soġġetti għall-miżuri restrittivi.
(5)
F’konformità mad-Deċiżjoni tal-Kunsill 2012/634/PESK tal-15 ta’ Ottubru 2012 li temenda d-Deċiżjoni 2011/782/PESK dwar miżuri restrittivi kontra s-Sirja (2), l-Anness II għar-Regolament (UE) Nru 36/2012 għandu għalhekk jiġi emendat skont dan,
ADOTTA DAN IR-REGOLAMENT:
Artikolu 1
L-Anness II għar-Regolament (UE) Nru 36/2012 għandu jiġi emendat kif jinsab fl-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fid-data tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, il-15 ta’ Ottubru 2012.

Labels: 18
5